ചര്ച്ച എല്ലാം മോഹന്ലാല് സാറുമായി, ഫിയോക്കില് നിന്ന് രാജിവച്ച് ആന്റണി പെരുമ്ബാവൂര് മരക്കാര് റിലീസ് വിവാദമായിരിക്കെ തിയേറ്റര് ഉടമകളുടെ സംഘടനായ ഫിയോക്കില് നിന്നും രാജിവച്ച് നിര്മാതാവ് ആന്റണി പെരുമ്ബാവൂര്. ഫിയോക് ചെയര്മാന് ദിലീപിന്റെ കൈവശമാണ് രാജിക്കത്ത് നല്കിയത്. താന് തിയേറ്റര് ഉടമകളുടെ സംഘടനയുടെ വൈസ് പ്രസിഡന്റ് സ്ഥാനത്ത് ഇരിക്കാന് ആഗ്രഹിക്കുന്നില്ല. രാജി കത്ത് സ്വീകരിക്കണമെന്നുമാണ് അദ്ദേഹം കത്തില് പറഞ്ഞത്. പ്രതിഷേധത്തിന് പിന്നാലെ രാജി മരക്കാര് ഒടിടി റിലീസ് ചെയ്യുന്ന വിഷയത്തില് തന്നോട് ആരും തന്നെ ചര്ച്ച നടത്തിയിട്ടില്ല. ചര്ച്ച നടന്നത് എല്ലാം മോഹന്ലാല് സാറുമായുമാണ് എന്നും ആന്റണി പെരുമ്ബാവൂരിന്റെ രാജി കത്തില് പറയുന്നുണ്ട്. തിയറ്റര് വീണ്ടും തുറന്നതിനു പിന്നാലെയാണ് മരക്കാറിന്റെ റിലീസുമായി ബന്ധപ്പെട്ട ചര്ച്ചകള് കൊഴുത്തത്. ചിത്രം ഒടിടി റിലീസ് ചെയ്യുമെന്നുള്ള സൂചനകള് ആന്റണി പെരുമ്ബാവൂര് നല്കിയതോടെ പ്രതിഷേധവുമായി ഫിയോക്ക് രംഗത്തെത്തിയിരുന്നു. തിയറ്ററില് വീണ്ടും ആളെ കയറ്റാന് മരക്കാര് വേണമെന്നായിരുന്നു ആവശ്യം. ആമസോണ് പ്രൈമുമായി ചര്ച്ച നടത്തി ആമസോണ് പ്രൈമുമായി ചര്ച്ച നടത്തിയതായും സിനിമ ഈ വര്ഷം തന്നെ റിലീസായേക്കുമെന്നും ആന്റണി പെരുമ്ബാവൂര് അടുത്തിടെയാണ് പറഞ്ഞത്. നിലവില് 50 ശതമാനം ആളുകളെ തിയേറ്ററുകളിലേക്ക് പ്രവേശിപ്പിക്കാനാകൂ. ഈ സാഹചര്യത്തില് ചിത്രം തിയേറ്ററുകളില് റിലീസ് ചെയ്യുന്നത് ലാഭകരമായിരിക്കില്ല. തിയേറ്റര് അല്ലെങ്കില് ഒടിടി. ഇനിയും കാത്തിരിക്കാനാകില്ല. അനുകൂല സാഹചര്യമൊരുക്കിയാല് തിയേറ്ററുകളില് റിലീസ് ചെയ്യും. ഇല്ലെങ്കില് മറ്റുവഴികളെക്കുറിച്ച് ആലോചിക്കേണ്ടി വരുമെന്നാണ് ആന്റണി പെരുമ്ബാവൂര് പറഞ്ഞു. പലപ്രാവശ്യം ചിത്രത്തിന്റെ റിലീസ് പ്രഖ്യാപിച്ചെങ്കിലും കോവിഡ് വ്യാപനത്തെ തുടര്ന്ന് മാറ്റുകയായിരുന്നു. തിയറ്ററില് മാത്രമേ ചിത്രം റിലീസ് ചെയ്യുകയൊള്ളൂ എന്നായിരുന്നു ആദ്യം ആന്റണി പെരുമ്ബാവൂര് പറഞ്ഞിരുന്നത്. ഏറെ നാളുകള്ക്ക് ശേഷം ഇന്നാണ് തിയറ്ററുകള് തുറന്നിരുന്നത്. 50 ശതമാനം സീറ്റിങ് കപ്പാസിറ്റിയോടെയാണ് പ്രദര്ശനം. നിരവധി മലയാളം സിനിമകളാണ് തിയറ്ററില് റിലീസ് പ്രഖ്യാപിച്ചിരിക്കുന്നത്. അതിനൊപ്പം മരക്കാര് കൂടി വരുന്നതോടെ തിയറ്ററുകളില് കാണികള് നിറയുമെന്ന പ്രതീക്ഷയിലായിരുന്നു തിയറ്റര് ഉടമകള്. അതിനിടെയാണ് ഒടിടിയില് റിലീസ് ചെയ്യുമെന്ന വാര്ത്തകള് വരുന്നത്. പ്രിയദര്ശന്റെ സംവിധാനത്തില് മോഹന്ലാല് കുഞ്ഞാലി മരക്കാരായി എത്തുന്ന ചിത്രത്തില് പ്രണവ് മോഹന്ലാല്, അര്ജുന്, സുനില് ഷെട്ടി, പ്രഭു, മഞ്ജു വാര്യര്, സുഹാസിനി, കീര്ത്തി സുരേഷ്, കല്യാണി പ്രിയദര്ശന് തുടങ്ങിയ വന് താരനിരയുണ്ട്.